Likumprojekts

**Grozījumi likumā "Par Latvijas Republikas Uzņēmumu reģistru"**

Izdarīt likumā "Par Latvijas Republikas Uzņēmumu reģistru" (Latvijas Republikas Augstākās Padomes un Valdības Ziņotājs, 1990, 49. nr.; 1991, 27./28. nr.; 1992, 18./19. nr.; Latvijas Republikas Saeimas un Ministru Kabineta Ziņotājs, 1996, 1. nr.; 1997, 5., 11. nr.; 1998, 1. nr.; 1999, 24. nr.; 2001, 15. nr.; 2002, 23. nr.; 2003, 14. nr.; 2004, 4., 8., 22. nr.; 2005, 7. nr.; 2006, 14. nr.; 2007, 24. nr.; 2008, 8. nr.; 2009, 3., 9., 22. nr.; Latvijas Vēstnesis, 2010, 183. nr.; 2012, 199. nr.; 2013, 97., 228. nr.; 2014, 25., 257. nr.; 2016, 31. nr.) šādus grozījumus:

1. Izslēgt 5. panta devīto un desmito daļu.

2. 6. pantā:

izslēgt pirmās daļas 2., 4. un 7. punktu.

izslēgt pirmās daļas 8. punktā vārdus “kā arī direktoru rīkotāju (prezidentu)”

izteikt ceturtās daļas pirmo punktu šādā redakcijā:

“Valdes locekļu tiesības pārstāvēt kooperatīvo sabiedrību atsevišķi vai kopīgi;”

3. 7. pantā:

papildināt panta nosaukumu pēc vārda “dokumenti” ar vārdiem “un to glabāšana”

papildināt pantu ar divpadsmito un trīspadsmito daļu šādā redakcijā:

“Katram reģistrācijas numuram Uzņēmumu reģistra žurnālā atbilst lieta (dokumentu krājums) ar tādu pašu numuru. Lietā glabājas visi dokumenti, uz kuru pamata izdarīts ieraksts Uzņēmumu reģistra žurnālā, kā arī citi likumā noteiktie dokumenti. Gada pārskats un tam pievienojamie dokumenti lietā glabājas tikai elektroniskā formā.

Uzņēmumu reģistra žurnāls ir pastāvīgi glabājams dokuments.”

4. Papildināt 8. pantu ar septiņpadsmito daļu šādā redakcijā:

“Lēmumu par ieraksta izdarīšanu uzņēmumu reģistra žurnālā, atteikumu izdarīt ierakstu vai ieraksta izdarīšanas atlikšanu Uzņēmumu reģistra amatpersona pieņem triju dienu laikā (neieskaitot brīvdienas un svētku dienas) no pieteikuma saņemšanas dienas. Tādā pašā termiņā Uzņēmumu reģistra amatpersona pieņem lēmumu par ieraksta izdarīšanu uzņēmumu reģistra žurnālā uz tiesas nolēmuma pamata.”

5. Papildināt pārejas noteikumus ar 24., 25. un 26. punktu :

24. Grozījumi šā likuma 6. panta pirmajā un ceturtajā daļā attiecībā uz uzņēmumu reģistra žurnālā ierakstāmo informāciju par kooperatīvajām sabiedrībām stājas spēkā 2018. gada 1. jūlijā.

25. Ministru kabinets līdz 2019. gada 1. janvārim nodrošina Ministru kabineta 2011. gada 7. jūlija noteikumu Nr. 433 „Noteikumi par pieteikumu veidlapām ierakstiem uzņēmumu reģistra žurnālā un masu informācijas līdzekļu reģistrā un reģistrācijas apliecībām” atbilstību šā likuma 6. panta pirmajai un ceturtajai daļai attiecībā uz uzņēmumu reģistra žurnālā ierakstāmo informāciju par kooperatīvajām sabiedrībām.

26. Uzņēmumu reģistrs līdz 2019. gada 1. janvārim aktualizē (izslēdz) uzņēmumu reģistra žurnālā ierakstāmo informāciju par kooperatīvo sabiedrību atbilstoši šā likuma 6. panta pirmās un ceturtās daļas grozījumiem attiecībā uz uzņēmumu reģistra žurnālā ierakstāmo informāciju par kooperatīvajām sabiedrībām.

Tieslietu ministrs Dzintars Rasnačs

Iesniedzējs:

Tieslietu ministrijas

valsts sekretārs Raivis Kronbergs

21.12.2016 10.00

424

K.Vecozols,

67036948, Kaspars.Vecozols@tm.gov.lv